PROFEETALLISESSA VAAKAKUPISSA
PROFEETTOJEN ÄÄNET
Rakkaat katselijat, saamme jälleen tavata toisemme TV7:ssä.
Olemme ohjelmasarjassa nimeltään "Profeetallisessa vaakakupissa."
Tänään aion puhua aiheesta -
"profeettojen äänet."
Tänä aikana tarvitsemme profeettoja, -
jotka uskaltavat sanoa: "Näin sanoo Herra."
Raamatussa oli monenlaisia profeettoja.
Tahdon viedä sinut Samuelin kirjaan.
Annan sinulle sieltä ihanan raamatunpaikan.
"Poikanen Samuel palveli Herraa Eelin johdolla; -
mutta Herran sana oli harvinainen siihen aikaan, -
eivätkä näyt olleet tavallisia.
Siihen aikaan tapahtui kerran, -
kun Eeli, jonka silmiä alkoi hä- märtää niin ettei hän voinut nähdä.
Hän makasi sijallansa. Jumalan lamppu ei ollut vielä sammunut.
Samuel makasi Herran temppelissä, jossa Jumalan arkki oli.
Silloin Herra kutsui Samuelia.
Hän vastasi: 'Tässä olen'.
Ja hän riensi Eelin tykö ja sanoi: -
'Tässä olen, sinä kutsuit minua'.
Mutta hän vastasi: 'En kutsunut; pane jälleen maata'.
Ja hän meni ja pani maata."
Tämä lukemamme Raamatun teksti on valtavan mielenkiintoinen.
Raamattu opettaa meille, että nuori Samuel, -
joka oli asunut pappi Eelin luona -
jo varhaisista lapsuusvuosista lähtien, -
oppi kuulemaan Jumalan äänen.
On hieman pelottavaa lukea vanhasta papista, Eelistä, -
että hänen silmänsä -
olivat alkaneet hämärtyä, niin ettei hän voinut nähdä.
Sitten kohdassa sanotaan vieläkin vakavampaa: -
"Eikä Jumalan lamppu ollut vielä sammunut."
Se puhuu jostain, mikä oli täydellisesti katoamaisillaan.
Selvä profeetallinen sanoma oli tyrehtymäisillään.
Silloin Jumala astuu esiin nuoren Samuel-pojan kautta.
Sana sanoo, että profeetalliset näyt olivat harvinaisia.
Siihen oli monia syitä, muun muassa se, -
että Eeli oli kiinnostuneempi ulkokohtaisista seremonioista -
kuin Herran äänen kuulemisesta.
Israelin tilanne muistutti meidän aikaamme.
Mutta sellaisina aikoina Jumala usein kutsuu niitä, -
jotka ovat olleet vähässä uskollisia.
Hän antaa heille suuren tehtävän.
Raamattu opettaa meille tästä.
Jumala tahtoo viedä meidät oikealle aaltopituudelle.
Näin oli Samuelin elämässä, -
joka eli erittäin uskonnollisessa ympäristössä.
Mutta Jumala vei hänet luonnollisen maailman ulkopuolelle -
yliluonnolliseen maailmaan.
Tarvitsemme profeettoja, -
nuoria miehiä ja naisia.
Tarvitsemme keski-ikäisiä sekä vanhempia ihmisiä, -
jotka ovat valmiita vietäväksi ilmestysvuorelle.
Ystäväni, siellä ja vain siellä -
voi sisimpäsi tulla Jumalan väkevän tulen häikäisemäksi.
Ainakin omalta kohdaltani rukoilen Jumalaa, -
että Pyhän Hengen tuli panisi minuun polttomerkkinsä.
Jotta varjeltuisit ja kestäisit -
ja voisit myös auttaa muita varjeltumaan, -
sinunkin on oltava Herran pyhyyden merkkaama.
Meidän tulee harjoittaa hengellisiä korviamme kuulemaan.
Aikamme tarvitsee ihmisiä, -
jotka ovat yhteydessä okkultistisen maailman sijasta -
yliluonnolliseen, hengelliseen maailmaan.
Pyhän Hengen suurena tehtävänä on johtaa sinut ja minut -
sille paikalle, missä Samuelin tavoin voimme kuulla Herran äänen.
Näen erittäin selvästi, -
kuinka sielunvihollinen tekee tänään kaikkensa -
viedäkseen sinut mahdollisimman kauaksi -
kuulemasta Jumalan ääntä.
Hän tahtoo horjuttaa tasapainoasi ja häiritä sinua, -
silloin kun sisimmässäsi on kasvamassa syvä halu -
saada olla aseena Jumalan väkevässä kädessä.
Tuo pieni poika Samuel -
täytti kaikki uskonnolliset vaatimukset.
Mutta hän ei ollut vielä oppinut tunnistamaan Jumalan ääntä.
Siksi hän juoksi Eelin luo ja sanoi: -
"Tässä olen. Sinä kutsuit minua."
Lamppu ei ollut vielä sammunut. Eeli oli kaukana Jumalasta -
eikä käsittänyt, että Jumala oli se, joka puhui. Hän sanoo: -
"Minä en kutsunut sinua. Mene jäl- leen maata." Se tapahtui kolmesti.
Eelin olisi pitänyt ymmärtää jo ensimmäisellä kerralla -
että se oli Jumala, joka puhui pojalle. Hän sanoo: -
"Jos vielä kuulet sen äänen, niin sano Herralle: -
'Tässä olen. Puhu, palvelijasi kuulee.'"
Jumalan Henki tahtoo voidella sinut ja minut, -
niin että saamme uudelleen hengelliset korvat, -
jotka kuulevat herkästi Pyhän Hengen äänen.
Käytän seuraavaa kuvaa asian valaisemiseksi.
Minulla on pieni ongelma korvieni suhteen.
Vuosien mittaan se on kasvanut.
Kun ympärilläni on paljon ääniä, -
minun on erittäin vaikeaa seurata puhetta tai keskustelua.
On todella vaikeaa, -
sillä kuulen vain surinaa korvissani.
Olen etsinyt siihen apua.
Lääkärit sanovat, ettei sitä voi paljoakaan auttaa.
Monien kristittyjen laita on samoin tänään.
Heidän kuulonsa on heikentynyt.
He eivät kuule, kun Herra puhuu.
On liian monia signaaleja, -
jotka tulevat monilta eri suunnilta.
Ja joillakin on hengellinen tinnitus.
Korvissa on jatkuvaa surinaa, joka häiritsee hengellistä kuulokykyä.
Vasta silloin, kun pyydämme Jumalaa parantamaan -
hengelliset korvamme ja kun todella ymmärrämme, -
että Jumalalla on voima puhua, -
niin voimme olla siunaukseksi kansallemme ja maallemme.
Toivottavasti olen saanut olla tässä ohjelmasarjassa -
välittämässä viestiä taivaallisesta maailmasta.
Haluan olla ääni, profeetallinen ääni, -
joka ei ole vain puhunut varoituksen sanaa -
vaan myös tuonut esiin teitä Jumalan kokemiseen.
Ollessani nuori mies oli tärkeää, -
että radiomme olivat oikeilla aaltopituuksilla.
Tahtoessamme kuunnella musiikkia esim. Radio Luxemburgin kautta -
lyhytaaltoradio piti säätää tarkasti.
Radiolähetykset alkoivat myös -
IBRA-radiosta, jossa olen tehnyt työtä monia vuosia.
Lähetyksen alkaessa afrikkalaiselta kanavalta, äitini väänsi radion -
lyhytaalloille kuullakseen sanat, joita en ole koskaan unohtanut.
Hän väänsi tarkasti.
Hän tahtoi saada ehdottomasti oikean aaltopituuden.
Radiosta kuului usein vinkunaa, jota ei pitänyt kuulua.
Mutta joskus ääni oli kristallin- kirkas, ja silloin kuului: -
"Tämä on IBRA-radio, -
joka lähettää ohjelmaa Radio Africa Tangierin kautta."
Joskus osa saarnasta katosi häiriöiden vuoksi.
Tilanne on sama kuin silloin, kun Jumala haluaa puhua meille.
Voidaksemme kuulla Jumalan puheen on valtavan tärkeää, -
että olemme harjoitelleet kuulemaan herkästi.
Kun seurustelemme päivittäin Pyhän Hengen kanssa, -
opimme ottamaan vastaan ja sydämemme herkistyy -
kuulemaan Jumalan äänen.
Jotkut tekevät sen virheen, -
että he eristäytyvät maailmasta, jota meidän tulee palvella.
Mutta jos tahdomme -
olla profeetallisessa käytössä, -
meidän täytyy uskaltaa puhua niille, joita palvelemme.
Meidän täytyy uskaltaa ottaa vastaan pilkkaa, halveksuntaa -
ja ivahymyä.
Rukoilen Jumalalta armoa, että Skandinavian kristityt -
saavat säädettyä aaltopituuden aivan tarkasti, -
niin että voimme puhua Jumalan sanaa.
Mutta on kuitenkin paikallaan sanoa: -
Varo ettet puhu omia ajatuksiasi.
Helposti tapahtuu, että puhumme mieliaiheestamme.
Siksi kaiken profeetallinen julistuksen -
täytyy pitää yhtä Jumalan elävän ja kalliin sanan kanssa.
Jos profetia ei ole Jumalan sanan mukainen, -
unohda se välittömästi äläkä seuraa sitä.
Voi olla petollista, -
ellemme saata ajatusrakennelmiamme -
Kristukselle kuuliaisiksi. Siksi on tärkeää, -
että profeetallinen sanoma pitää yhtä Jumalan sanan kanssa.
Kun antaudumme hänelle näin, tunnemme olomme turvallisiksi.
Olemme vapaita palvelemaan Jumalaa.
Siihen tarvitaan nöyrä sydän.
Jumala auttakoon kaikkia meitä julistajia saamaan nöyrän sydämen.
Tapaan ihmisiä, jotka ovat lakanneet profetoimasta.
Ei siksi, että sanoma olisi ollut väärä -
vaan siksi, etteivät ihmiset tahtoneet kuunnella.
Samuel kompasteli alussa, -
mutta myöhemmässä vaiheessa Jumala sanoo: -
"Herra ei antanut yhdenkään hänen sanoistansa varista maahan."
Elämme ajassa, -
jossa profeetallista sanomaa halveksitaan.
Joskus voimme kuulla mitä kummallisimpia profetioita.
Mutta vaikkemme aina ymmärrä kaikkea kuulemaamme -
niin pidetään se, mikä on hyvää.
Oikeat profeetat ovat voineet vaieta -
ihmisten mielipiteitten vuoksi.
Mutta meidän ei pidä vaientaa profeettoja.
Kuka ymmärtää tältä näyttävän profetian?
Kuka ymmärtää sen profetian? Ei kukaan.
Profeetan tehtävänä on antaa avaimia, -
jotka avaavat ja ratkaisevat vaikeita asioita ihmisen elämässä -
tai Jumalan työssä.
Ratkaisuja maan hengelliseen kuivuuteen.
Skandinavia on alue, jota Jumala siunannut aivan valtavasti.
Ajattele kuinka monta kertaa olemme nähneet Jumalan kirkkauden.
Omassa kotimaassani Ruotsissa -
Jumala asetti näkymättömän enkelivartion -
niin ensimmäisen kuin toisenkin maailmansodan aikana.
Miksi?
Profeettoja astui esiin. He saivat kansan huutamaan Jumalan puoleen -
ja rukoilemaan armoa ja varjelusta.
Valtioministerimme sanoi, -
että Ruotsin puolustuskyky on hyvä, mutta se oli kaukana totuudesta.
Mutta oli toinen taho, joka oli armeijaa voimakkaampi.
Se oli rukoileva kansa.
Näemme Ruotsin ja Skandinavian, -
joka keinuu pimeän henkivallan painostuksen alla.
Se tahtoo vietellä, hävittää, teurastaa, varastaa ja tuhota.
Näemme sen.
Kiitän Jumalaa Ruotsin rukousverkostosta.
Siellä huudetaan Jumalan puoleen.
Olen kiitollinen kaikista rukousryhmistä, jotka nousevat.
Mutta olen kauhistunut siitä, -
että monissa seurakunnissa rukouskokous on vähiten tärkein.
Se on kahvihetkiä ja aamu- jumalanpalvelusta vähäpätöisempi.
Se on kaikkein vähäarvoisin.
Näen kauhulla seurakuntia, joissa on 800-900 jäsentä, -
mutta rukouskokouksessa on enintään 35-40 ihmistä.
Näen vielä suuremmalla kauhulla rukouskokouksia, -
joihin seurakunnan johtajilla ei ole aikaa osallistua.
Nyt tarvitaan profeetallinen kehotus.
En anna sitä vain Ruotsille vaan koko Skandinavian kristityille.
Nyt jos koskaan meidän on kokoonnuttava yhteen -
rukoilemaan.
Meidän täytyy nyt huutaa Jumalaa rakkaan isänmaamme puolesta.
Kehotan kirkkoja, seurakuntia, saarnaajia ja ystäviä.
Kehotan teitä kaikkia -
julistamaan rukouskauden, joka kestää kuukauden tai puoli vuotta -
tai vuoden, jolloin vain pyydämme Herralta: -
"Anna profeetallisen äänen kuulua tavallista selvemmin.
Anna meidän herättää kansamme, -
jotta voimme nähdä Jumalan varjeluksen maan yllä."
"Profeetallisessa vaakakupissa" olen käsitellyt asioita alueilta, -
joiden tunnen olevan valtavan tärkeitä.
Tällä kertaa nostan esiin kaikkein tärkeimmän asian, -
joka meidän täytyy tehdä.
Meidän täytyy alkaa innokkaasti rukoilemaan!
Meidän ei tarvitse tehdä rukoilemista suosituksi -
yrittämällä tehdä se hauskaksi.
Ei, kyynelillä, -
kaipauksella -
Jumalan pyhällä läsnäololla meidän tulee kehottaa toinen toistamme -
huutamaan Jumalan puoleen -
Ruotsin, Norjan, Tanskan -
Suomen, Islannin ja kaikkien muiden alueitten puolesta.
Meidän tulee pyytää Jumalalta, -
että Hengen aalto laskeutuu Skandinavian ylle, -
jotta saamme nähdä Skandinavian Jumalan pyhässä tulessa.
Tahdotko olla mukana?
Vai kohautatko hartioitasi sanoen: "Muut saavat hoitaa sen."
Väsynyt vanhempi väki, menkää taas rukoustaisteluun!
Keski-ikäiset, -
joiden mielestä ura on tärkeämpi, palatkaa rukouskammioon!
Nuoret, jättäkää huvielämä.
Alkakaa taas rukoilemaan! Silloin kuulemme taas profeettojen ääniä.
Viimeisinä aikoina Jumala vuodattaa Henkensä kaiken lihan ylle.
Poikanne ja tyttärenne profetoivat. Vanhat miehet unia uneksivat.
Nuoret näkevät näkyjä. Tahdotko olla mukana?
Uskon, että se miellyttäisi Jumalaa.
En vain usko, vaan tiedän, että se miellyttäisi taivaan Jumalaa -
enemmän kuin mikään muu!
Rohkaisen sinua lämpimästi nousemaan ylös.
Ravista tomu päältäsi!
Tuuleta pois uskonnollinen tunkkaisuus -
ja anna Herran ihanuuden alkaa puhaltaa -
raikkaan henkäyksen tavoin, kuin voimakkaan tsunamin -
Jumalan iankaikkisesta maailmasta elämämme keskelle.
Silloin saamme nähdä maailman muuttuvan.
Jumala siunatkoon sinua!
Jumala siunatkoon sinua. Tule mukaan hengelliseen taisteluun.
Nouse ylös! Älä nuku enää!
Jumala auttaa sinua, -
ja me saamme olla hyödyllisiä aseita Herralle. Aamen.
Ajattele, että sinä ja minä saamme olla mukana -
tukemassa TV7:ää ja levittämässä iloisia uutisia.
Tahdon kehottaa sinua tulemaan mukaan -
ja antamaan runsaan lahjan, jotta voisimme levittää Skandinaviaan -
Jeesuksen Kristuksen evankeliumia!
Suomennos: Kirsti Eastwood